Heinz Fischer

Da Fischer Heinz (* 9. Oktoba 1938 in Graz, Steiamoak) is a ehemoliga estareichischa Politika (SPÖ, dann parteilos) und woa vom 8. Juli 2004 bis zum 8. Juli 2016 da ochte estareichische Bundespresident vo da Zwoatn Republik.

 Lem 

Noch seim Jura-Studium woa da Fischer a boa Monat am Gricht bschäftigd und ob 1962 im Parlament ois Sekretea vo da sozialdemokratischn Parlamentsfrakzion. 1971 is a in an Nationalrod gwööd wuan, wo ra mid Ausnaum vo 1983-1987 bis 2004 ghuckd is.

1975 is da Fischer Klubobmau (Frakzionsvuasitzenda) vo da SPÖ wuan und 1977 stöövatrednda Parteivuasitzenda. Zwischn 1983 und 1987 woara Wissnschoftsminista und nochhea wieda Klubobmau. 1990 is a zum President vom östareichischn Nationalrod gwööd wuan und des isa bis 2002 bliem.

2004 is a zun Bundespresidentn gwööt wuan und 2010 is a wiedagwööt wuan. Ea is 2016 aus m Aumt ausgschiedn, weu a zwejf Joahr Bundespresident woa, und nimma ontretn hod derfm.

 Schriftn 

 Überzeugungen: eine politische Biografie, Styria, Wien 2006 (unter Mitarbeit von Alfred Reiter), ISBN 978-3-222-13195-0
 Reflexionen, K&S, Wien 1998, ISBN 3-218-00634-1
 Die Zukunft der europäischen Sozialdemokratie, Löcker, Wien 1997, ISBN 3-85409-151-6
 Die Kreisky-Jahre: 1967 - 1983, Löcker, Wien 1994, ISBN 3-85409-149-4

 Schau aa 

 Listn vo de östareichischn Bundespresidentn

 Literatua 

 Hofbauer, Ernst: Heinz Fischer. Der Mann im Schatten, Iberia-Verlag, Wien 2004, ISBN 3-85052-179-6.
 Horvath, Elisabeth: Heinz Fischer - Die Biografie, Verlag Kremayr & Scheriau, Wien 2009, ISBN 978-3-218-00805-1.

 Im Netz 

 Website der Presidentschaftskanzlei
 Website des Vereins „Initiative Demokratisches Österreich“ zur Kampagne für die Wiederwahl von Bundespresident Heinz Fischer.


 digitalehofburg.at, Projektidee des Bundespresidenten
 Archivaufnahmen mit und über Heinz Fischer im Onlinearchiv vo dda Österreichischen Mediathek (Reden, Interviews, Radiobeiträge)

Kategorie:Österreicher
Kategorie:Geboren 1938
Kategorie:Sozialdemokratische Partei Österreichs
Kategorie:Mann